
Μήπως, τελικά, όντως όλοι εμείς οι άνεργοι δεν έχουμε προσόντα, δεν ερ¬ 
γαστήκαμε σκληρά, αφήσαμε τις ευκαιρίες να χαθούν και δεν το προσπαθή¬ 
σαμε αρκετά; Μήπως είμαστε όντως άξιοι της μοίρας μας; Μήπως η γη 
είναι τετράγωνη κι όχι στρογγυλή; Όλοι ξέρουμε καλά πως όταν τα αφεντι¬ 
κά μιλάνε για ανεργία, μιλάνε για την ανικανότητά τους να εκμεταλλευτούν 
την εργατική τάξη στο βαθμό που απαιτούν οι εποχές της κρίσης. Κι αφού 
δεν μπορούν να βγάλουν τα φράγκα που θέλουν, δεν έχουν κανένα πρό¬ 
βλημα να ανοίγουν χωματερές. Όσο γίνεται μεγαλύτερες χωματερές που 
θα καταπιούν όσο γίνεται περισσότερους “άχρηστους”. Το κράτος και τα 
αφεντικά του ξέρουν καλά πως αν περάσουμε όλοι μερικά χρονάκια ανεργί¬ 
ας, στο τέλος ό,τι έμοιαζε αδιανόητο θα είναι απλώς μια επιλογή επιβίωσης. 
Τα τάγματα εργασίας για να “ξετριφτούν" οι άνεργοι και να μην κοπροσκυ¬ 
λιάζουν τρώγοντας τα πλουσιοπάροχα επιδόματα, η σύγχρονη σκλαβιά της 
“εθελοντικής” εργασίας, οι μισθοί των 200 ευρώ είναι “ό,τι καλύτερο” έχουν 
να προσφέρουν... 

Κι όμως· οι κοινωνίες μας δεν έχουν ξεμείνει από “δουλειές που πρέπει να 
γίνουν”. Κάθε άλλο. Μόνο που στον καπιταλισμό αξίζει να γίνει εκείνο που 
μπορεί να είναι κερδοφόρο, ασχέτως του αν είναι κοινωνικά αναγκαίο. Οτι¬ 
δήποτε άλλο περισσεύει. Όμως όλοι εμείς, εργάτες, άνεργοι, νέοι, 
όχι-και-τόσο-νέοι, φοιτητές, γυναίκες, άντρες, ξέρουμε καλά πως δεν πε¬ 
ρισσεύουμε καθόλου. Ξέρουμε πως οι ικανότητες και οι δεξιότητές μας 
είναι αυτές που κινούσαν και θα εξακολουθήσουν να κινούν τον κόσμο όλο. 
Ξέρουμε πως η εργασία μας, που σήμερα δεν είναι αρκετά “παραγωγική” 
για τα αφεντικά, μπορεί να γίνει ιδιαίτερα παραγωγική όταν οργανώνεται 
και αξιοποιείται μέσα στις κινηματικές υποδομές. Και οι καταλήψεις ήταν και 
θα είναι τέτοιες δομές, όπου αυτού του είδους η εργασία αποκτά νόημα και 
ουσία. 

Τώρα λοιπόν που μας θέλουν περισσευούμενος και μας δεί¬ 
χνουν τον δρόμο της μιζέριας και της κατάθλιψης, είναι που 
πρέπει να υπερασπιστούμε, με αποφασιστικότητα και συλλογικά, 
τους εαυτούς μας. Και κάτι μας λέει ότι καθώς η κρίση θα πετάει 
όλο και περισσότερους έξω από το αστραφτερό ψέμα του καπιταλι¬ 
σμού, όλο και περισσότεροι θα καταλαβαίνουν πως αυτό που δεν 
μπορεί πια να απορροφήσει το σύστημα, μπορούν να το δώσουν 
στο κίνημα· ενάντια στους φασίστες και τα αφεντικά. Κάτι που το 
γνωρίζουν καλά οι λογιών λογιών υπουργοί δημόσιας τάξης και γι' 
αυτό “αγωνίζονται" να τα κάνουν όλα ίσιωμα. Γιατί τα κρατικά σχέδια 
δεν πρέπει να βρίσκουν εμπόδια στο δρόμο τους. Η αναγεννημένη 
σκλαβιά και ο σύγχρονος ολοκληρωτισμός θέλουν δρόμους “καθα¬ 
ρούς” από καταλήψιες και λοιπούς “εσωτερικούς εχθρούς”, για να 
κάνουν ανενόχλητοι παιχνίδι οι κάθε είδους μαφιόζοι και οι φασίστες 
με ή χωρίς στολή. 


Το να στέκεσαι λοιπόν στο πλάι των καταλήψεων, σημαίνει να θες να 
γίνεις κι εσύ ένας από αυτούς· ένας καταλήψιας. Σημαίνει να επιλέγεις 
"με ποιους θα πας”. Γιατί, φυσικά, αυτό που κρίνεται είναι το πώς και με 
ποιους όρους θα μπορέσουμε να υπάρχουμε συλλογικά και οργανωμένα. 

Ωραίες εποχές και απαιτητικές... 

